  Туспуктэм: Константин Вознесенских Наталия Сильвестрова Удмуртиысь Нырысетӥ элькун эмъяськоннилэн стационараз кыллись висисьёсты ӵыжы-выжыоссылы эскерыны ветлыны 2-тӥ коньывуонысен лэземын ӧвӧл. Сыӵе алон паласькись лек вирус инфекциосын но коронавирусэн висисьёслэн лыдзы йылэмен но эмъюртын чер вӧлмонлэсь утиськон вылысь кутӥзы. Со сярысь эмъюртлэн «ВКонтакте» мерлыко вотэсысь нимлыко огиназ ивортӥзы. Пусъёно, реанимаци ёзэтъёсысь пациентъёсты эскерыны ветлон радлык уз воштӥськы. Озьы ик стационаре висисьёсты утялтӥсьёс, ужкагазъёсын чаклам учыръёсы сяна, ветлыны уз быгатэ. Перинатальной центрысь анайёсты лэзён дыръя ӵыжы-выжыослы но мукет адямиослы эмъюртысь висъетэ пырыны уг яра. Эмъяськонни котырын пӧръяны озьы ик лэземын ӧвӧл. Тегъёс: эмъяськонниос висён коронавирус пуэд алон Ижкар Удмуртия  